Sklep Splošnega sodišča z dne 20. maja 2025 – AirPlus International/EUIPO – Comeig Ramírez (R+ CASHLAB)
(Zadeva T-374/24)1
(Ničnostna tožba – Znamka Evropske unije – Postopek z ugovorom – Prijava figurativne znamke Evropske unije R+ CASHLAB – Prejšnje besedne znamke Evropske unije AirPlus International, AirPlus Connect in AirPlus Travel Expense Card ter prejšnja figurativna znamka AirPlus INTERNATIONAL – Relativni razlog za zavrnitev – Neobstoj verjetnosti zmede – Člen 8(1)(b) Uredbe (EU) 2017/1001 – Obveznost obrazložitve – Člen 94(1) Uredbe 2017/1001 – Ugotavljanje dejanskega stanja po uradni dolžnosti – Člen 95(1) Uredbe 2017/1001 – Splošno znana dejstva – Zavrnitev zahteve za organizacijo ustnega postopka pred odborom za pritožbe – Člen 96(1) Uredbe 2017/1001 – Tožba, ki je očitno brez pravne podlage)
Jezik postopka: angleščina
Stranke
Tožeča stranka: AirPlus International GmbH (Neu-Isenburg, Nemčija) (zastopnik: R. Kunze, odvetnik)
Tožena stranka: Urad Evropske unije za intelektualno lastnino (zastopnik: E. Markakis, agent)
Druga stranka v postopku pred odborom za pritožbe pri EUIPO: Irene Comeig Ramírez (Valencia, Španija)
Predmet
Tožeča stranka s tožbo na podlagi člena 263 PDEU predlaga razveljavitev odločbe drugega odbora za pritožbe pri Uradu Evropske unije za intelektualno lastnino (EUIPO) z dne 13. maja 2024 (zadeva R 2171/2023-2).
Izrek
Tožba se zavrne.
Družba AirPlus International GmbH in Urad Evropske unije za intelektualno lastnino (EUIPO) nosita vsak svoje stroške.
____________
1 UL C, C/2024/5505, 23.9.2024.